《谢胡编校惠药医膝病遂以药名赋》
宋代·刘黻

益智莫如愚，谁甘遂作非。
年增思续断，亲老续当归。
起石安吟久，防风见客稀。
前胡古君子，松节自相依。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。